Termini de presentació de sol·licituds: 17 d'octubre fins al 18 de novembre, inclòs.
Juntament amb la sol·licitud s'ha de trametre la documentació següent:
a) Annex al formulari de sol·licitud, on s'ha d'especificar:
b) Pressupost complet i detallat del projecte, en el qual figurin totes les despeses previstes.
c) Les declaracions responsables següents, que s'inclouen en el formulari de sol·licitud:
El formulari de sol·licitud incorpora una autorització expressa a l'AGAUR per fer les consultes necessàries per tal de verificar les dades d'identitat del sol·licitant, així com per acreditar que el sol·licitant està al corrent de les obligacions tributàries i amb la Seguretat Social.
En cas que no s'autoritzi la comprovació, caldrà adjuntar una fotocòpia compulsada del document d'identitat i s'hauran de presentar els certificats acreditatius del compliment de les obligacions esmentades.
La presentació de la sol·licitud de subvenció faculta l'AGAUR per comprovar la conformitat de les dades que s'hi contenen o es declaren.
Els treballs han d'estar escrits almenys en català i han de fer ús no sexista dels llenguatges (escrit i iconogràfic).
Les propostes han de ser projectes originals que no hagin rebut finançament de la Generalitat de Catalunya o d'altres administracions o d'entitats públiques o privades i han de crear nou coneixement que tingui aplicabilitat i impacte en la societat.
Els projectes s'han d'implementar en el període màxim d'un any a comptar de la publicació de la resolució final de concessió de l'ajut.
Resten exclosos de l'objecte d'aquests ajuts els treballs de tesi doctoral.
Tampoc no són subvencionables els projectes que tinguin com a objecte l'organització i la realització de cursos, seminaris o congressos.
Són despeses subvencionables les derivades de:
Les persones beneficiàries poden subcontractar serveis o activitats relacionats amb l'objecte de l'ajut i que no pot assumir directament l'equip de recerca, sempre que s'indiqui prèviament en el pressupost i no superi el 40% de l'import atorgat.
La despesa mínima, realitzada i justificada, de l'activitat subvencionada exigible per poder considerar acomplert l'objecte i la finalitat de la subvenció, no podrà suposar una desviació pressupostària superior al 20% entre el cost inicialment pressupostat i el cost final justificat de l'activitat subvencionada.
En el cas que el cost final efectiu de l'activitat subvencionada sigui inferior al cost inicialment pressupostat per sota de la desviació prevista en el punt anterior, es reduirà, en la mateixa proporció, la quantia de la subvenció atorgada.
No són despeses subvencionables les despeses derivades de:
En la sol·licitud s'ha de determinar la persona responsable de l'execució del projecte.
Els equips de recerca han d'estar constituïts per:
Les persones amb contractes ICREA, Ramón y Cajal o altres contractes postdoctorals amb una durada mínima de dos anys computen com a membres de l'equip de recerca amb vinculació permanent.
La resta de l'equip pot tenir la composició següent: personal vinculat contractualment o estatutàriament a les persones beneficiàries, becaris/àries, personal contractat predoctoral o postdoctoral amb credencial o personal tècnic de suport a la recerca, que pot formar part de l'equip sempre que tingui caràcter investigador.
No pot constar cap persona com a membre de dos o més equips de recerca.
Els membres dels equips de recerca poden ser de diferents universitats o centres de recerca, però el projecte, a efectes econòmics i administratius, resta vinculat a la institució d'adscripció de la persona responsable.
Els beneficiaris dels ajuts hauran de complir els principis ètics recollits en els codis ètics del sector de la recerca.
Per tramitar la sol·licitud DEMOC assegureu-vos disposar de l'Adobe Reader versió 8.0.0 o versions posteriors.
Descarregueu-vos el Formulari DEMOC i annex, i seguiu les instruccions que es detallen al mateix.
La sol·licitud, d'acord amb el model normalitzat (formulari i annex), l'ha de formalitzar la persona responsable del projecte amb el vistiplau del vicerector/a competent en la matèria o de la direcció de la institució sol·licitant.
El formulari s'ha d'enviar telemàticament i en paper a la seu de l'AGAUR o a qualsevol altre lloc que preveu l'article 16 de la Llei 39/2015, d'1 d'octubre, del procediment administratiu comú de les administracions públiques
També es pot presentar a qualsevol altre lloc que preveu l'article 16 de la Llei 39/2015, d'1 d'octubre, del procediment administratiu comú de les administracions públiques.
La resolució de la convocatòria correspon a la Secretaria de Transparència i Govern Obert, a proposta de l'òrgan instructor, d'acord amb les actes de les dues fases d'avaluació.
La proposta de resolució provisional de concessió dels ajuts es notificarà a les persones interessades mitjançant la publicació en el Tauler electrònic de l'Administració de la Generalitat de Catalunya [URL].
La proposta de resolució provisional contindrà la llista de sol·licitants proposats per ser beneficiaris dels ajuts i les persones o entitats que formen part de la llista de reserva, si n'hi ha, degudament prioritzada en funció de la puntuació obtinguda.
Així mateix, s'inclourà la llista de sol·licitants proposats com a denegats.
L'acceptació de l'ajut s'ha de formalitzar mitjançant un document normalitzat signat per la persona responsable del projecte i pel representant legal de la institució beneficiària i, s'ha de presentar en el registre de l'AGAUR, o d'acord amb el que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini de 10 dies hàbils comptats a partir de l'endemà de la data de publicació de la proposta de resolució provisional d'atorgament.
Posteriorment es resoldrà la convocatòria de forma definitiva.
Contra la resolució definitiva, que no exhaureix la via administrativa, es pot interposar recurs d'alçada, de conformitat amb allò que es preveu als articles 76 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 107.1, 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, davant del conseller del Departament d'Afers i Relacions Institucionals i Exteriors i Transparència en el termini d'un mes comptador des de l'endemà de la rebuda de la notificació, sens perjudici de qualsevol altre recurs que consideri procedent per a la defensa dels seus interessos.
El pagament de l'ajut s'ha d'efectuar mitjançant transferència bancària al compte corrent indicat amb aquesta finalitat per les persones beneficiàries.
L'import de l'ajut es lliura en dos pagaments.
El pagament del 20% restant es tramita quan l'entitat beneficiària hagi presentat la documentació justificativa, i s'hagi comprovat la correcta adequació de la documentació presentada d'acord amb el que preveu la base reguladora 16.
Amb caràcter previ al pagament, l'AGAUR comprovarà que les persones beneficiàries estiguin al corrent de les obligacions tributàries amb l'Agència d'Administració Tributària i amb l'Administració Tributària de Catalunya, així com de les obligacions amb la Seguretat Social.
D'acord amb el que preveu la base reguladora 8.2, la signatura de la sol·licitud d'ajut per part de la persona beneficiària implica l'autorització per fer-ne la comprovació.
Si, com a conseqüència de les anteriors comprovacions, es detecta alguna irregularitat, l'AGAUR requerirà a les entitats interessades la presentació dels certificats corresponents.